P6_TA(2006)0019
Ilmastonmuutos
Euroopan parlamentin päätöslauselma ilmastonmuutoksesta
Euroopan parlamentti, joka
— ottaa huomioon Yhdistyneiden Kansakuntien ilmastonmuutosta koskevan puiteyleissopimuksen
osapuolten yhdennentoista konferenssin ja siihen liitetyn Kioton pöytäkirjan sopimuspuolten ensim-
mäisen kokouksen, jotka molemmat pidettiin Montrealissa joulukuussa 2005,
— ottaa huomioon aiemmat päätöslauselmansa ja erityisesti 12. toukokuuta 2005 antamansa päätöslau-
selman kansallisten asiantuntijoiden ilmastonmuutosseminaarista (1) ja 16. marraskuuta 2005 anta-
mansa päätöslauselman maailmanlaajuisen ilmastonmuutoksen torjumisesta (2),
— ottaa huomioon työjärjestyksen 103 artiklan 2 kohdan,
1. pitää kokonaisuudessaan myönteisenä konferenssin tulosta, erityisesti tulevaa ilmastonmuutospoli-
tiikkaa koskevan vuoropuhelun avaamista paitsi Kioton pöytäkirjan myös Yhdistyneiden Kansakuntien
ilmastonmuutosta koskevan puiteyleissopimuksen yhteydessä; suhtautuu myönteisesti myös nykyistä ilmas-
tonmuutospolitiikkaa koskevissa täytäntöönpanosäännöissä tapahtuneeseen hyvään tekniseen kehitykseen;
2. onnittelee puheenjohtajamaana toiminutta Kanadaa energiasta ja tarmosta, jolla se ensin valmisteli ja
sitten vei konferenssin onnistuneesti päätökseen;
3. pitää myönteisenä, että Kioton pöytäkirjan liitteen I sopimuspuolet osoittivat Montrealissa olevansa
valmiita hyväksymään toisen sitoumuskauden vuoden 2012 jälkeen, mutta korostaa, että nämä valtiot eivät
yksin ratkaise ongelmaa, ja käsittää, että nykyistä useampien valtioiden on osallistuttava ponnistuksiin, jottakokonaispäästöjä voitaisiin vähentää maailmanlaajuisesti;
4. pitää myönteisenä, että Euroopan unionin aktiivista sitoutumista, jolla se nytkin edistämään kansainvä-
lisen sopimuksen syntymistä Montrealissa, mutta katsoo, ettei unioni saa käpertyä rooliinsa vaan sen onpysyttävä kunnianhimoisena kansainvälisten kumppaneiden kanssa käymissään keskusteluissa;
5. pahoittelee, että Yhdysvaltain hallitus on edelleen niin vastahakoinen osallistumaan mihinkään todella
merkitykselliseen ilmastonmuutosta koskevaan kansainväliseen kumppanuuteen, mutta panee merkille, ettäse ei sentään pyrkinyt estämään sopimuksen syntymistä Montrealissa; pitää myönteisenä myös sitä, ettämonet amerikkalaisen yhteiskunnan avaintoimijat kuten kongressin molempien huoneiden sekä
kummankin puolueen jäsenet, kansalliset lainsäätäjät, pormestarit, valtiosta riippumattomat järjestöt sekä
liike-elämän edustajat panostavat nyt enemmän ilmastonmuutoksen torjumiseen;
6. pitää myönteisenä, että nopeasti teollistuvat kehitysmaat näyttävät olevan aikaisempaa sitoutuneempia
ilmastonmuutosta koskevaan vuoropuheluun sekä löytämään innovatiivisia tapoja ilmastonmuutoksen estä-miseen ja siihen sopeutumiseen;
7. panee tyytyväisenä merkille kaikki tärkeät täytäntöönpanotoimet, joilla on tarkoitus varmistaa Kioton
pöytäkirjan seurauksena syntyvien mahdollisuuksien hyödyntäminen, ja erityisesti
i) Marrake šin sopimusten ja Kioton sääntöjen lopullista hyväksymisen,
ii) Kioton pöytäkirjan asianmukaista täytäntöönpanoa koskevan valvontajärjestelyn hyväksymisen,
iii) puhtaan kehityksen mekanismien (CDM) vahvistamisen siten, että lisätään niiden määrärahoja, vähen-
netään byrokratiaa ja parannetaan yleistä toimivuutta,24.11.2006 C 287 E/182 Euroopan unionin virallinen lehti
Keskiviikko, 18. tammikuuta 2006FI
(1) Hyväksytyt tekstit, P6_TA(2005)0179.
(2) Hyväksytyt tekstit, P6_TA(2005)0433.
iv) yhteistoteutuksen uudistamisen siten, että sen merkitys kasvaa tulevaisuudessa,
v) ilmastonmuutoksen vaikutuksiin sopeutumista koskevan viisivuotisohjelman hyväksymisen, sillä nämä
täydentävät merkittävällä tavalla lieventäviä toimia;
8. pitää myönteisenä Montrealissa tehtyä myönnytystä, että Kioton pöytäkirjan liitteen I sopimuspuolia
sitova uusi sitoumuskausi vuoden 2012 jälkeen ei yksin riitä vaan lisäksi on varmistettava, ettei ensim-mäisen ja toisen sitoumuskauden väliin jää taukoa; uskoo, että asiaa olisi käsiteltävä uudelleen kiireellisenä,sillä keskustelut on saatava päätökseen riittävän aikaisessa vaiheessa, jotta ratifiointiprosessi voidaan viedäloppuun; palauttaa tässä yhteydessä mieliin edellä mainitussa 16. marraskuuta 2005 antamassaan päätö-
slauselmassa esitetyn vaatimuksen, jonka mukaan tulevien ilmastotavoitteiden sopimisen aikarajaksi on
asetettava vuoden 2008 loppu;
9. ottaa huomioon, että Kioton pöytäkirjan sopimuspuolten on esitettävä ensimmäiset huomautuksensa
15. maaliskuuta 2006 mennessä ja asiaa käsittelevän työryhmän ensimmäinen kokous on tarkoitus pitäätoukokuussa 2006;
10. suhtautuu myönteisesti laajempaan, yleissopimuksen yhteydessä esitettyyn aloitteeseen käynnistää
kaikille valtioille avoin vuoropuhelu, jotta ilmastonmuutokseen voidaan vastata tehokkaasti ja asianmukai-
sesti kansallisella ja kansainvälisellä tasolla; ottaa lisäksi huomioon, että vuoropuhelu käydään työpajoissa ja
että sopimuspuolia pyydetään esittämään ensimmäiset näkemyksensä 15. huhtikuuta 2006 mennessä jaettä sopimuspuolten kahdessa seuraavassa konferenssissa (COP-12 ja COP-13) käsitellyistä kysymyksistä onmäärä laatia selvitys;
11. kehottaa parlamenttia, komissiota ja neuvostoa käymään tiivistä vuoropuhelua ennen edellä esitet-
tyjen määräaikojen umpeutumista;
12. vaatii Euroopan unionia edistämään kunnianhimoista asialistaa molempiin keskusteluihin, sekä
Kioton pöytäkirjan että yleissopimuksen yhteydessä;
13. palauttaa mieliin 16. marraskuuta 2005 antamassaan päätöslauselmassa asetetut kaksi keskeistä stra-
tegista tavoitetta:
i) maapallon keskilämpötila ei saa nousta yli kahta astetta esiteollisen ajan keskilämpötilasta,
ii) kehittyneiden maiden osalta olisi pyrittävä merkittäviin päästövähennyksiin, jotka ovat 30 prosenttia
vuoteen 2020 mennessä ja 60—80 prosenttia vuoteen 2050 mennessä;
14. kehottaa tarkistamaan huolellisesti, mitä etuja ja haittoja aiheutuu liitteen I teollisuusvaltioita koskevia
uusia pakollisia vähennyksiä täydentävistä innovatiivisista lähestymistavoista, kuten vähentämisestä ja yhte-
näistämisestä, sekä alakohtaisiin sitoumuksiin perustuvasta lähestymistavasta, jonka mukaan avainkehitys-
maat hyväksyisivät tärkeimmillä teollisuudenaloilla vapaaehtoisia suhteellisia kasvihuonekaasutavoitteita jasaisivat vastineeksi markkina- ja teknologiakannustimia näiden tavoitteiden ylittämiseksi;
15. muistuttaa kannattavansa joustomekanismien käytön jatkamista ja katsoo, että tavoitteeksi olisi otet-
tava maailmanlaajuisten ”katto ja kauppa”-järjestelmään pohjautuvien hiilidioksidimarkkinoiden luominen;
16. uskoo, että tekniikan kehitys on yksi tärkeimmistä keinoista torjua ilmastonmuutosta, ja toteaa, että
Euroopan unionin on lisättävä teknologiayhteistyötään muiden maiden kanssa; kehottaa tämän vuoksi
selvittämään perinpohjaisesti uusien tekniikoiden, esimerkiksi uusiutuviin energialähteisiin perustuvientekniikoiden sekä hiilidioksidin talteenoton ja varastoinnin, avaamat mahdollisuudet; toistaa, että ympäris-tötekniikat voivat lisätä Euroopan unionin kilpailukykyä ja edesauttaa samalla merkittävästi päästöjenvähentämistä; katsoo, että ympäristötekniikat ovat tämän vuoksi tärkeä osa kestävän kehityksen strategiaa,joka noudattaa Euroopan unionin Kioton pöytäkirjan ja Lissabonin strategian yhteydessä tekemiä sitou-
muksia, ja katsoo, että alan tutkimusta olisi tuettava ja asetettava selkeitä ympäristötavoitteita, jotta voitai-
siin tukea parhaiden saatavilla olevien tekniikoiden käyttöä;24.11.2006 C 287 E/183 Euroopan unionin virallinen lehti
Keskiviikko, 18. tammikuuta 2006FI
17. katsoo, että liitteen I teollisuusmailla on jatkossakin oltava olennainen merkitys ilmastonmuutoksen
maailmanlaajuisessa torjumisessa; kehottaa Kioton pöytäkirjan liitteen I sopimuspuolia tässä yhteydessä
noudattamaan nykyisiä sitoumuksiaan ja asettamaan kunnianhimoisia tavoitteita toiseksi sitoumuskaudeksivuoden 2012 jälkeen; kehottaa lisäksi niitä teollisuusmaita, jotka eivät vielä ole ratifioineet Kioton pöytä-kirjaa, harkitsemaan uudelleen kantaansa, ryhtymään tehokkaisiin kansallisiin toimiin ja olemaan aktiivisestimukana tulevissa kansainvälisissä neuvotteluissa osallistuakseen tulevaan ilmastonmuutospolitiikkaan;
18. korostaa, että nopeasti teollistuvat kehitysmaat on olennaisen tärkeää saada osallistumaan tulevaan
ilmastonmuutospolitiikkaan mutta niiden huolet talouskehityksen edistämisestä ja köyhyyden torjumisestaolisi kuitenkin otettava kokonaisuudessaan huomioon; panee merkille niiden vastahakoisuuden hyväksyä
tässä vaiheessa sitovia tavoitteita päästöjen vähentämiseksi mutta toivoo tämän onnistuvan lopulta ja
katsoo, että vapaaehtoisten alakohtaisten tavoitteiden hyväksyminen saattaisi olla hyödyllinen ensimmäinenaskel; korostaa, että köyhyys ja heikko ympäristönsuojelun taso kytkeytyvät kiinteästi toisiinsa, ja kehot-taakin Euroopan unionia ja sen jäsenvaltioita noudattamaan kunnianhimoista teknologiakumppanuuksiinja teknologiansiirtoon perustuvaa politiikkaa kehitysmaiden kanssa, jotta nämä voisivat kehittää talouttaanja lisätä hyvinvointiaan aikaisempaa kestävämmällä ja ilmastoystävällisemmällä tavalla;
19. vaatii yksittäisiä Euroopan unionin jäsenvaltiota ja koko Euroopan unionia elämään tekemiensä sitou-
musten mukaisesti, sillä muuten EU:n johtava asema kansainvälisissä keskusteluissa heikentyy; sitoutuutässä yhteydessä tekemään aloitteen, jolla pyritään ilmastonmuutosta koskevien EU:n sisäisten toimien ja
nykyisten välineiden toimivuuden järjestelmällisempään seurantaan;
20. korostaa tässä yhteydessä, että EU:n on erittäin tärkeää noudattaa yhtenäistä lähestymistapaa ilmas-
tonmuutospolitiikkaan ja että eri aloja, esimerkiksi energiansäästöä ja uusiutuvia energiamuotoja, liiken-
nettä, maataloutta, teollisuutta, tutkimusta ja kehitystä, koskevien toimintalinjojen olisi oltava pikemminkintoisiaan täydentäviä kuin toistensa vastaisia; korostaa erityisesti, että olisi seurattava tarkasti, miten nämätoimintalinjat vaikuttavat ilmastonmuutokseen, sekä ryhdyttävä toimiin kyseisten vaikutusten vähentämi-seksi tasolle, joka vastaa Euroopan unionin Kioton pöytäkirjassa tekemiä sitoumuksia; palauttaa mieliinedellä mainitussa 16. marraskuuta 2005 antamassaan päätöslauselmassa esitetyt ehdotukset asiasta;
21. korostaa, että energiapolitiikka on ilmastonmuutosta koskevan kokonaisvaltaisen lähestymistavan
olennainen osatekijä, sillä energianlähteiden monipuolistaminen ja vaihtoehtoisiin, nykyistä kestävämpiin jaympäristöystävällisempiin energiamuotoihin siirtyminen antaa mahdollisuuden päästöjen merkittävään
vähentämiseen; katsoo lisäksi, että monipuolistaminen vähentää Euroopan unionin riippuvuutta ulkoisista
lähteistä sekä sen haavoittuvuutta energiakriiseissä;
22. kehottaa tarkistamaan huolellisesti
i) kuinka paljon määrärahoja EU:n päästökauppajärjestelmässä on kohdennettu kasvihuonekaasupäästöjen
vähentämiseen tähtääviin toimintalinjoihin ja toimiin vuosina 2008–2012, jotta voitaisiin varmistaa
Kioton pöytäkirjan sitoumusten noudattaminen;
ii) toimiiko EU:n päästökauppajärjestelmä ja miten sitä voidaan parantaa edelleen järjestelmän tulevassa
tarkistuksessa (esimerkiksi siten, että tutkitaan vaihtoehtoja ”peritylle oikeudelle”, kuten vertailuana-
lyysia ja huutokauppaa), miten sen soveltamisala voidaan ulottaa ilmailu- ja muihin aloihin ja miten se
voidaan kytkeä muiden maiden järjestelmiin;
iii) miten EU-valtiot käyttävät puhtaan kehityksen mekanismeja ja yhteistoteutushankkeita täydentääkseen
omia vähennyksiään sekä niiden ympäristötehokkuutta;
23. korostaa, että Euroopan teknistä etumatkaa on lisättävä edelleen ja ilmastonmuutosta on torjuttava
teknologiansiirroilla, ja pyytää tämän vuoksi laatimaan yksinkertaiset suuntaviivat puhtaan kehityksen
mekanismien ja yhteistoteutushankkeiden yhteydessä, jotta erityisesti pienet ja keskisuuret yritykset voisivat
hyötyä syntymässä olevien hiilimarkkinoiden taloudellisista mahdollisuuksista;24.11.2006 C 287 E/184 Euroopan unionin virallinen lehti
Keskiviikko, 18. tammikuuta 2006FI
24. korostaa, että EU tarvitsee ilmastonmuutoskysymyksiä varten tehokkaan viestintästrategian, jolla
esitellään uusimmat tieteelliset näytöt ilmastonmuutoksen vaikutuksista, toimimatta jättämisen kustan-
nukset, annetaan tarkat tiedot kaikkien tuotteiden ja palvelujen hiilipitoisuudesta ja tiedotetaan EU:n esittä-mistä toimintalinjaehdotuksista, kansainvälisten neuvottelujen etenemisestä ja erityisistä toimista, joihinEU:n, jäsenvaltioiden ja yksittäisten kansalaisten on ryhdyttävä tulevaisuudessa;
25. kehottaa kaikkia asiaa käsitteleviä parlamentin valiokuntia ja valtuuskuntia tekemään tiivistä yhteis-
työtä ilmastonmuutoskysymysten yhteydessä, jotta parlamentin parlamentin teollisuus-, energia-, liikenne-,maatalous-, tutkimus- ja kehityspolitiikka sekä muut aloitteet sopisivat paremmin yhteen ilmastonmuutostakoskevien tavoitteiden kanssa ja jotta ilmastonmuutoskysymykset otettaisiin säännöllisesti esille parlament-tien välisissä valtuuskunnissa ja lainsäädännöstä käytävän transatlanttisen vuoropuhelun yhteydessä;
26. toistaa olevansa tyytymätön siihen, että EU:n valtuuskuntiin osallistuvat parlamentin jäsenet eivät saa
osallistua EU:n koordinointikokouksiin, ja kehottaa ratkaisemaan ongelman nopeasti, mahdollisuuksien mu-kaan ennen marraskuussa 2006 pidettävää COP-12-konferenssia;
27. kehottaa puhemiestä välittämään tämän päätöslauselman neuvostolle, komissiolle, jäsenvaltioiden
hallituksille ja parlamenteille sekä Yhdistyneiden Kansakuntien ilmastonmuutosta koskevan puiteyleissopi-muksen sihteeristölle ja pyytämään, että se välitetään kaikille Euroopan unioniin kuulumattomille sopimus-puolille.
P6_TA(2006)0020
Kestävän kehityksen ympäristönäkökohdat
Euroopan parlamentin päätöslauselma kestävän kehityksen ympäristönäkökohdista
(2005/2051(INI))
Euroopan parlamentti, joka
— ottaa huomioon 31. toukokuuta 2001 hyväksymänsä päätöslauselman ympäristöpolitiikasta ja kestä-
västä kehityksestä: Göteborgin Eurooppa-neuvoston valmistelu (1),
— ottaa huomioon 28. helmikuuta 2002 hyväksymänsä päätöslauselman kestävän kehityksen strategiasta
Barcelonan Eurooppa-neuvostoa varten (2),
— ottaa huomioon 16. toukokuuta 2002 hyväksymänsä päätöslauselmat valmistautumisesta kestävän
kehityksen huippukokoukseen vuonna 2002 (3),
— ottaa huomioon komission valmisteluasiakirjan ”Ympäristönäkökohtien sisällyttäminen muihin poli-
tiikan osa-alueisiin – Cardiffin prosessin arviointi” (KOM(2004)0394),
— ottaa huomioon komission tiedonannon ”EU:n kestävän kehityksen strategian uudelleentarkastelu:
vuoden 2005 tilannekatsaus ja suuntaviivat tulevalle” (KOM(2005)0037),
— ottaa huomioon Göteborgin (15. ja 16. kesäkuuta 2001), Barcelonan (15. ja 16. maaliskuuta 2002) ja
Brysselin (16. ja 17. kesäkuuta 2005) Eurooppa-neuvostojen päätelmät,
— ottaa huomioon tarkistetun Lissabonin strategian, jonka Eurooppa-neuvosto hyväksyi 22. ja 23 maalis-
kuuta 2005,24.11.2006 C 287 E/185 Euroopan unionin virallinen lehti
Keskiviikko, 18. tammikuuta 2006FI
(1) EYVL C 47 E, 21.2.2002, s. 223.
(2) EYVL C 293 E, 28.11.2002, s. 84.
(3) EUVL C 180 E, 31.7.2003, s. 507 ja 517.